《壬寅年南游离白沙》
宋代·郑刚中

木杪日未升，四野落寒雾。
昏濛失冈峦，咫尺见行路。
我独何区区，犯此寒色去。
重伤寄蹇身，百事已迟暮。
既不早冲跃，要津先自据，
又无二顷田，林泉闭门户。
方此念友朋，升斗活车鲋。
行行乖素心，芒刺欲谁负。

作者简介：郑刚中（1088年—1154年），字亨仲，婺州金华（今浙江金华）人。南宋抗金名臣。生于宋哲宗元祐三年，卒于高宗绍兴二十四年，年六十七岁。登绍兴进士甲科。累官四川宣抚副使，治蜀颇有方略，威震境内。初刚中尝为秦桧所荐；后桧怒其在蜀专擅，罢责桂阳军居住。再责濠州团练副使，复州安置；再徙封州卒。桧死，追谥忠愍。刚中著有北山集（一名腹笑编）三十卷，《四库总目》又有周易窥余、经史专音等，并传于世。